Kookkuns: Ratafia van appelkoospitte
Ratafia van appelkoospitte
Indien jy al ooit gewonder het wat om met daardie erdekanne te maak wat jou pa versamel het. Hier is die perfekte oplossing, ’n ratafia.
(Vir ’n verduideliking van wat ratafia is kyk in ons woordelys.)
Maak een van daardie erdekanne goed skoon en maak dit tot in die helfte vol appelkoospitte.
Vul die kan met brandewyn.
Seël die kan sê bek en plaas dit in die son vir 6 weke. Skud die kan eenmaal per week.
Na 6 weke haal jy ’n ¼ van die pitte uit en kraak dit met ’n hamer. Plaas dit terug in die kan en laat dit nog 15 dae staan.
Syg die vloeistof deur en meet dit af.
Meet dieselfde volume water af asook 340 g suiker vir elke 1 liter water.
Verhit die water en suiker tot kookpunt en kook dit 2 minute lank.
Syg die stroop deur en laat dit afkoel.
Meng die brandewyn en stroop. Laat dit 10 dae verouder in skoon erdekanne en bottel dit dan.
op 11/01/2010 11:41:00 am